Un bărbat de 27 de ani din Fălticeni a fost condamnat la închisoare după ce și-a furat mașina vândută, scrie Monitorul de Botoșani.

@shutterstock

Tânărul avea un BMW, pe care l-a oferit la schimb unui bărbat. A primit pe el o Mazda și 500 de euro. Când a rămas însă fără bani, s-a gândit să fure mașina și să o vândă din nou. Așa a și făcut, iar mașina a ajuns în schimbul a 1.600 de lei la o firmă de dezmembrări auto. Însă păgubitul a anunțat poliția, care a găsit rapid vinovatul.

Judecat pentru furt, tânărul și-a recunoscut fapta. Însă nu este la prima condamnare, așa că a primit o pedeapsă cu executare, de 4 ani și jumătate de închisoare. Acesta este obligat să plătească și o daună de 3.000 de euro cel căruia i-a vândut și apoi furat mașina. La această pedeapsă s-au adăugat și un rest de 501 zile de închisoare rămase neefectuate dintr-o condamnare mai veche.